CELEX: 32016R0620
Language: sk
Date: 2016-04-21 00:00:00
Title: Vykonávacie nariadenie Rady (EÚ) 2016/620 z 21. apríla 2016, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa mení vykonávacie nariadenie (EÚ) 2015/2425

22.4.2016   
            
            
               SK
            
            
               Úradný vestník Európskej únie
            
            
               L 106/1
            
         VYKONÁVACIE NARIADENIE RADY (EÚ) 2016/620
   z 21. apríla 2016,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa mení vykonávacie nariadenie (EÚ) 2015/2425
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 21. decembra 2015 prijala vykonávacie nariadenie (EÚ) 2015/2425 (2), ktorým sa vykonáva článok 2 ods. 3 nariadenia (ES) č. 2580/2001 vypracovaním aktualizovaného zoznamu osôb, skupín a subjektov, na ktoré sa vzťahuje nariadenie (ES) č. 2580/2001 (ďalej len „zoznam“).
            
         
               (2)
            
            
               Rada skonštatovala, že už neexistujú dôvody na ponechanie jedného subjektu na zozname.
            
         
               (3)
            
            
               Zoznam by sa mal preto zodpovedajúcim spôsobom aktualizovať,
            
         PRIJALA TOTO NARIADENIE:
   Článok 1
   Zoznam ustanovený v článku 2 ods. 3 nariadenia (ES) č. 2580/2001 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 21. apríla 2016
      
         
            Za Radu
         
         
            predseda
         
         G.A. VAN DER STEUR
      
   
   
      (1)  Ú. v. ES L 344, 28.12.2001, s. 70.
   
      (2)  Vykonávacie nariadenie Rady (EÚ) 2015/2425 z 21. decembra 2015, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2015/1325 (Ú. v. EÚ L 334, 22.12.2015, s. 1).
   
      PRÍLOHA
      Subjekt uvedený nižšie sa vypúšťa zo zoznamu ustanoveného v článku 2 ods. 3 nariadenia (ES) č. 2580/2001:
      II.   SKUPINY A SUBJEKTY
      
               
                  12.
               
               
                  „International Sikh Youth Federation“ — „ISYF“ („Medzinárodná federácia sikhskej mládeže“).